***Ո Ր Ո Շ ՈՒ Մ***

 *ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ*

 *14.05.2019թ. ք.Երևան*

 *Հարկադիր կատարումն ապահովող ծառայության Երևան քաղաքի Աջափնյակ և Դավթաշեն բաժնի ավագ հարկադիր կատարող, արդարադատության կապիտան Սուրեն Հովհաննիսանս, ուսումնասիրելով 19.11.2018 թ-ին հարուցված թիվ 00357936 կատարողական վարույթի նյութերը*

*Պ Ա Ր Զ Ե Ց Ի*

 *ՀՀ Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի կողմից 02.07.2014 թ-ին տրված թիվ ԵԱԴԴ/0869/02/13 կատարողական թերթի համաձայն պետք է՝ Արմեն Շահբազյանից հօգուտ «Յունիբանկ» ԲԲ ընկերության բռնագանձել 680.000 ՀՀ դրամ և հաշվեգրվելիք տոկոսագումարներ։*

 *Բռնագանձումը տարածել 02.05.2007 թ-ին կնքված ավտոմեքենայի կոշտ գրավի թիվ 176-02 ԿԳ պայմանագրով գրավադրվածգույքի վրա։*

 *Պարտապանից բռնագանձել հօգուտ հայցվորի բռնագանձման ենթակա գումարի հինգ տոկոսը, որպես կատարողական գործողությունների կատարման ծախս։*

 *Ըստ Փորձագետի եզրակացության, գրավադրված գույքի՝ VAZ 2115 մակնիշի, 54 PN 555 հ/հ-ի տրանսպորտային միջոցի շուկայական արժեքը կազմում է 350.000 ՀՀ դրամ, /մեկնարկային գինը կկազմի՝ 262.500 ՀՀ դրամ/։*

 *Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապաններ Արմեն Ռաֆայելի Շահբազյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:*

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.*

*Ո Ր Ո Շ Ե Ց Ի*

*Կասեցնել՝ 19.11.2018 թ-ին հարուցված թիվ 00357936 կատարողական վարույթը 60-օրյա ժամկետով.*

 *Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

 *Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

 *Որոշման պատճեն ուղարկել կողմերին։*

 *Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։*

*Ավագ հարկադիր կատարող*

*Արդարադատության կապիտան Սուրեն Հովհաննիսյան*